ՀԱՎԵԼՎԱԾ

Եվրասիական տնտեսական հանձնաժողովի խորհրդի հանձնարարականի   
«14» ապրիլի 2015 թվականի թիվ 36

**ՑԱՆԿ**

Գյուղատնտեսության նպատակներով մեքենաների և սարքավորումների արտադրության ոլորտում Եվրասիական տնտեսական միության անդամ պետությունների համագործակցության զարգացմանն ուղղված միջոցառումների

I. Գյուղատնտեսության նպատակներով մեքենաներ և սարքավորումներ արտադրողների համար Եվրասիական տնտեսական միության անդամ պետությունների շուկաներ մուտք գործելու հավասար պայմանների ստեղծում

1. Եվրասիական տնտեսական միության անդամ պետությունների (այսուհետ՝ անդամ պետություններ) շուկաներ գյուղատնտեսության նպատակներով մեքենաների և սարքավորումների, դրանք համալրող մասերի, դետալների փոխադարձ մուտքի խոչընդոտների վերացում, այդ թվում՝ անդամ պետություններում գյուղատնտեսական տեխնիկայի գնման բաց մրցույթ անցկացնելիս։

2. Անդամ պետությունների՝ գյուղատնտեսական արտադրանք արտադրողների համար հանձնարարականների մշակում, որոնք հնարավոր կդարձնեն՝

ա) անդամ պետությունների՝ գյուղատնտեսության նպատակներով մեքենաներ և սարքավորումներ արտադրողների և գյուղատնտեսական արտադրանք արտադրողների միջև փոխգործակցությունը.

բ) անդամ պետությունների՝ գյուղատնտեսական արտադրանք արտադրողների կողմնորոշումը գյուղատնտեսության նպատակներով մեքենաների և սարքավորումների ռացիոնալ օգտագործման հարցում.

գ) գյուղատնտեսական մշակաբույսերի մշակման գոտիական տիպային տեխնոլոգիաների կիրառումը։

3. «Ինտերնետ» տեղեկատվական-հեռահաղորդակցության ցանցում՝ անդամ պետությունների գործադիր իշխանության լիազորված մարմինների պաշտոնական կայքերում, հետևյալ տեղեկությունների տեղադրում և դրանք Եվրասիական տնտեսական հանձնաժողով ներկայացնելը՝

ա) անդամ պետությունների՝ գյուղատնտեսության նպատակներով մեքենաներ ու սարքավորումներ արտադրողների ցանկը, որը պարունակում է տեղեկություններ՝ գյուղատնտեսության նպատակներով մեքենաների և սարքավորումների, ինչպես նաև դրանց հանգույցների և բաղադրիչ մասերի տեխնիկական սպասարկման կենտրոնների մասին.

բ) տեխնոլոգիաների ոլորտում առևտրային կամ արտադրական գաղտնիք չպարունակող նորարարական ծրագրերի ռեգիստրը.

գ) անդամ պետությունների՝ գյուղատնտեսության նպատակներով շուկայի, մեքենաների և սարքավորումների պարկի վիճակի ուսումնասիրությունները։

II. Անդամ պետությունների՝ գյուղատնտեսության նպատակներով մեքենաներ և սարքավորումներ արտադրողներին աջակցության տրամադրում և երրորդ երկրների արտադրողների հետ համեմատած՝ նրանց մրցունակության բարձրացմանը նպաստող պայմանների ստեղծում

4. Անդամ պետությունների տարածք ներմուծվող գյուղատնտեսության նպատակներով մեքենաների և սարքավորումների նկատմամբ մաքսային, մաքսասակագնային և տեխնիկական կարգավորման միջոցների վերաբերյալ Եվրասիական տնտեսական հանձնաժողով առաջարկություններ ներկայացնելը։

5. Այն բազային բաղադրիչ մասերի (միօրինականացված (ունիֆիկացված դետալների, հանգույցների ագրեգատների) ցանկի սահմանում, որոնք կարող են օգտագործվել որպես տարրերի միասնական բազա՝ անդամ պետություններում գյուղատնտեսության նպատակներով մեքենաների և սարքավորումների համատեղ արտադրության համար։

6. Դիլերային կենտրոնների միջոցով գյուղատնտեսության նպատակներով մեքենաների և սարքավորումների իրացման համար պայմանների ստեղծում:

7. Գյուղատնտեսական մեքենաշինության ճյուղի համար որակավորված աշխատանքային ռեսուրսներ ապահովելու նպատակով կադրերի պատրաստման և վերապատրաստման մասով անդամ պետությունների փոխգործակցության ապահովում, այդ թվում՝ գյուղատնտեսական մեքենաշինության ոլորտի առաջատար կազմակերպություններում հեռահար ուսուցում և արտադրական պրակտիկա անցնելու հնարավորություն ապահովող ուսումնամեթոդական կենտրոնների ստեղծում։

III. Անդամ պետությունների՝ գյուղատնտեսության նպատակներով մեքենաներ և սարքավորումներ արտադրողների՝ երրորդ երկրների շուկաներ համատեղ դուրս գալն ապահովող մեխանիզմների ստեղծում

8. Առևտրի համաշխարհային կազմակերպության նորմերին և կանոններին համապատասխանող անդամ պետությունների՝ գյուղատնտեսության նպատակներով մեքենաների և սարքավորումների՝ դեպի երրորդ երկրների շուկաներ արտահանումը զարգացնելուն ուղղված միջոցառումների մշակում, որոնք ներառում են արտահանման համար ֆինանսական աջակցության միջոցներ և գյուղատնտեսության նպատակներով մեքենաների և սարքավորումների արտահանման ժամանակ օգտագործվող ապահովագրական արտադրանքի կատարելագործմանն ուղղված միջոցներ։

9. Երրորդ երկրների հետ անդամ պետությունների՝ գյուղատնտեսության նպատակներով մեքենաների և սարքավորումների առևտրում խոչընդոտների նվազեցումը։

10. Անդամ պետությունների՝ գյուղատնտեսության նպատակներով արտահանվող մեքենաների և սարքավորումների տեխնիկական սպասարկման համար սպասարկման ցանցերի ստեղծում և զարգացում։